Уважаеми преподаватели и студенти,

На основание Заповед на Ректор РД № РД-10–327/ 27.09.2021 г. и съгласно решение на ДС от 28.09.21/ Протокол № 3 обучението във Факултета по педагогика през зимния семестър на уч. 2021/2022 г. ще се проведе в две форми **– присъствено и смесено.** При изготвяне на разписите на занятията са взети предвид броят на студентите и капацитетът на залите с цел да се съблюдават всички противоепидемични мерки.

**ОКС „БАКАЛАВЪР“**

За първи и втори курс обучението ще се проведе в **присъствена форма**.

За трети и четвърти курс обучението ще се проведе в **смесена форма - присъствено и онлайн**. Препоръчително е в по-голямата си част обучението да се осъществява присъствено.

**ОКС „МАГИСТЪР“**

 Обучението ще се проведе в два модула:

* Модул „Лекции“ – онлайн през месец ноември
* Модул „Упражнения“ – присъствено през месеците декември и януари.

Теренните практики и хоспитирането ще се провеждат в **присъствена** форма, като при организацията им ръководителите се съобразяват с изискванията на базовата институция. При необходимост групите ще се разделят допълнително.

При карантиниране на преподавател и необходимост от преминаване в онлайн форма на обучение следва той да информира администрацията на факултета и студентите.

При заболяване или карантиниране на студент той информира ресорния зам.-декан - за ОКС „бакалавър“ – доц. д-р Ил. Петкова i.petkova@fp.uni-sofia.bg и за ОКС „магистър“ доц. д-р В. Божилова v.bozhilova@fp.uni-sofia.bg - и изпраща на имейлите им съответните медицински документи.

Желаем успешна и здрава учебна година!